นายวรเจตน์ กล่าวตอนหนึ่งในการเสวนาว่า ตลอดเวลาหลายปีที่ผ่านมานิติศาสตร์เข้ามามีบทบาทต่อการช่วงชิงอำนาจและสร้าง ความชอบธรรมให้กับอำนาจรัฐ ทำให้สร้างบาดแผลให้กับวงการกฎหมายอย่างรุนแรงและสร้างความอยุติธรรมให้กับ ประชาชน เหตุการณ์ที่เกิดขึ้นมาล้วนแสดงถึงความล้มเหลวในการสถาปนานิติรัฐของไทยที่ รองรับกฎหมายระบอบประชาธิปไตย ทำให้กฎหมายไม่สามารถจัดการกับปัญหาที่เกิดขึ้นได้ จึงทำให้เกิดการรัฐประหารเกิดขึ้นเป็นระยะๆ อีกทั้งนักกฎหมายเข้าไปรับใช้ภายใต้อำนาจรัฐประหาร ทำให้ประชาชนเดือดร้อน ทำให้การกำหนดหน้าที่ในการพิทักษ์รัฐธรรมนูญให้กับทหารควรกำหนดเป็น หน้าที่ที่สามารถปฏิเสธคำสั่งของผู้บังคับบัญชาในการทำรัฐประหาร ได้ อย่างไรก็ตามการรัฐประหารเมื่อวันที่  19  ก.ย. 49  เป็นการรัฐประหารที่ใช้ต้นทุนสูง เพราะมีชนชั้นนำเข้ามาเกี่ยวข้อง โดยที่มีวัตถุประสงค์ทำลายล้างปฏิปักษ์ทางการเมืองที่มีความเข้มแข็งกว่า